Okresná prokuratúra Pezinok 
Šenkvická cesta 5, 902 01 Pezinok 	

Sp. zn. : 3 Pv 11/12/1107	Pezinok, 5.6.2013
EEČ : 2-14-129-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Pezinok
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Pezinok zo dňa 23.4.2012, spisová značka 3 Pv 11/12/1107, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
d¨ľa 23.12.2011 v čase o 02,30 hod. vo XXXXX na XXXXX ulici vytlačil drevenú výpl¨ľ vstupnej brány rodinného domu číslo 51/A, vnikol na pozemok rodinného domu, kde sa pokúsil odcudziť LED svietidlo vo hodnote 10,- €, umiestnené 1 meter od vstupnej brány v zámkovej dlažbe tak, že ho rukami vybral z dlažby, avšak po tom, ako poškodený XXXXX vyšiel z rodinného domu von a vykríkol na neho, obvinený nechal LED svietidlo položené na dlažbe a z dvora rodinného domu ušiel, bez toho, aby poškodenému XXXXX, nar. XXXXX, trvale bytom XXXXX, XXXXX č. XXXXX spôsobil škodu krádežou alebo poškodením, 

Uznesením prokurátora Okresnej prokuratúry Pezinok zo dňa 23.4.2012, spisová značka 3 Pv 11/12/1107, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

Uznesením prokurátora Okresnej prokuratúry v Pezinku, sp. zn. 3 Pv 11/12-6 z 23.04.2012, právoplatným d¨ľa 08.05.2012, bolo podľa § 216 ods. 1 Trestného poriadku  podmienečne zastavené trestné stíhanie proti XXXXX pre prečin krádeže v štádiu pokusu podľa § 14 ods. 1, § 212 ods. 2 písm. a/ Trestného zákona v jednočinnom súbehu s prečinom porušovania domovej slobody podľa § 194 ods. 1 Trestného zákona na tom skutkovom základe, ako je uvedené vo výrokovej časti tohto uznesenia. Obvinenému bola uložená skúšobná doba v trvaní 12 mesiacov, ktorá začala plynúť d¨ľom právoplatnosti uznesenia, teda od 08.05.2012. Vzhľadom k tomu, že trestným činom nebola spôsobená materiálna škoda, obvinenému nebola uložená povinnosť nahradiť škodu. Súčasne neboli obvinenému uložené žiadne iné obmedzenia ani povinnosti. 
	Po uplynutí skúšobnej doby som skúmala, či boli zo strany obvineného splnené podmienky pre rozhodnutie o osvedčení v skúšobnej dobe podmienečného zastavenia trestného stíhania.
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. O osvedčení alebo pokračovaní v trestnom stíhaní vydá uznesenie.
	Po uplynutí skúšobnej doby, ktorá skončila 08.05.2013, som skúmala správanie obvineného, pričom som zistila, že nebol odsúdený za trestný čin spáchaný v skúšobnej dobe, ani nebol v mieste trvalého  bydliska prejednávaný pre priestupok.	
	Z uvedeného je zrejmé, že obvinený sa v skúšobnej dobe nedopustil protiprávneho konania, kvalifikovaného ako priestupok alebo trestný čin. Vzhľadom k týmto skutočnostiam som dospela k záveru, že obvinený viedol v skúšobnej dobe podmienečného zastavenia trestného stíhania riadny život a splnil podmienky pre osvedčenie.
	S poukazom na tieto skutočnosti som rozhodla o osvedčení obvineného XXXXX v skúšobnej dobe podmienečného zastavenia trestného stíhania. 
	V zmysle ustanovenia § 217 ods. 4 Trestného poriadku právoplatnosťou rozhodnutia o tom, že sa obvinený osvedčil nastávajú účinky zastavenia trestného stíhania podľa § 9 ods. 1 písm. e/ .

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Veronika Horňáková
prokurátorka